
VENDIM
Nr. 855, datë 4.11.2020
PËR DISA NDRYSHIME DHE SHTESA NË VENDIMIN NR. 673, DATË 2.9.2020, TË KËSHILLIT TË MINISTRAVE, “PËR PAJISJEN ME NUMËR TELEFONI CELULAR TË FUNKSIONARËVE PUBLIKË”

Në mbështetje të nenit 100 të Kushtetutës dhe të nenit 16, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:
Në vendimin nr. 673, datë 2.9.2020, të Këshillit të Ministrave, bëhen këto ndryshime dhe shtesa:

1. Fjalia e fundit, e pikës 1, ndryshohet, si më poshtë vijon:

“Nga ky kufizim përjashtohen institucionet e pavarura me një numër jo më shumë se 100 punonjës dhe Struktura e Posaçme Kundër Korrupsionit dhe Krimit të Organizuar.”.

2. Në pikën 4, shifra “20 000 (njëzet mijë)” zëvendësohet me “30 000 (tridhjetë mijë)”.

3. Në pikën 5, shifra “10 000 (dhjetë mijë)” zëvendësohet me “20 000 (njëzet mijë)”.

4. Pas pikës 5 shtohet pika 5/1, me këtë përmbajtje: 
“5/1. Ky shërbim mund t’u ofrohet edhe me dalje ndërkombëtare, por jo më shumë se 10 000 (dhjetë mijë) lekë në muaj, për funksionin “Magjistrat dhe hetues në strukturat e posaçme kundër korrupsionit dhe krimit të organizuar në sistemin e akuzës dhe gjykatave”.”.
5. Lidhja nr. 2, bashkëlidhur vendimit, zëvendësohet me lidhjen me të njëjtin numër, që i bashkëlidhet këtij vendimi dhe është pjesë përbërëse e tij.

6. Lidhja nr. 3, bashkëlidhur vendimit, zëvendësohet me lidhjen me të njëjtin numër, që i bashkëlidhet këtij vendimi dhe është pjesë përbërëse e tij.

7. Lidhja nr. 4, bashkëlidhur vendimit, zëvendësohet me lidhjen me të njëjtin numër, që i bashkëlidhet këtij vendimi dhe është pjesë përbërëse e tij.

8. Lidhja nr. 5, bashkëlidhur vendimit, zëvendësohet me lidhjen me të njëjtin numër, që i bashkëlidhet këtij vendimi dhe është pjesë përbërëse e tij.

9. Në pikën 8, pas fjalëve “... këshilltar/zëdhënës shtypi në kabinetin e  titullarit ...” shtohen fjalët “... Drejtor në Shërbimin Informativ të Shtetit ...”.

10. Pika 14 ndryshohet, si më poshtë vijon:

 “14. Për ofrimin e shërbimit për funksionarët e përcaktuar në pikat 5–12 të këtij vendimi lidhet kontratë individuale me cilindo prej operatorëve të shërbimit telefonik të lëvizshëm, që veprojnë në vend, për një numër të vetëm celular ose njësitë e qeverisjes së përgjithshme lidhin kontratë me cilindo prej operatorëve të shërbimit telefonik të lëvizshëm, që veprojnë në vend sipas legjislacionit në fuqi. 

Detyrimi financiar, në rastin kur lidhet kontratë individuale, paguhet nga funksionari, i cili kompensohet nga institucioni, kundrejt dokumentit të blerjes së shërbimit të numrit telefonik celular, por jo më shumë se kufijtë përkatës mujorë.

Detyrimi financiar, në rastin kur lidhet kontratë nga njësitë e qeverisjes së përgjithshme, paguhet për shërbimin e ofruar nga njësia e qeverisjes së përgjithshme, sipas faturës mujore për vlerën e shpenzuar.”.

11. Fjalia “Ky vendim hyn në fuqi pas botimit në Fletoren Zyrtare” ndryshohet me “Ky vendim hyn në fuqi pas botimit në Fletoren Zyrtare dhe i fillon efektet nga data 1 janar 2021.”.

Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe
Lidhja nr. 2 – 40 000 lekë/muaj

1.  Kryetar i Këshillit të Lartë Gjyqësor; 

2.  Kryetar i Këshillit të Lartë të Prokurorisë; 

3.  Kryetar i Gjykatës së Lartë;
4.  Prokuror i Përgjithshëm;
5.  Drejtues i SPAK-ut/Byro Kombëtare Hetimi.

Lidhja nr. 3 – 30 000 lekë/muaj

1. Avokati i Popullit;
2. Komisioneri Shtetëror i Zgjedhjeve;
3. Kryetari i Kontrollit të Lartë të Shtetit;
4. Zëvendëskryetar i Kuvendit/zëvendëskryeministër;
5. Anëtar i Këshillit të Lartë Gjyqësor; 

6. Anëtar i Këshillit të Lartë të Prokurorisë; 

7. Anëtarë të Gjykatës së Lartë/Gjykatës Kushtetuese;
8. Ministri;
9. Drejtori i Shërbimit Informativ të Shtetit;
10. Titullar i institucioneve të rivlerësimit kalimtar të gjyqtarëve dhe të prokurorëve;
11. Kryetar i Inspektoratit të Lartë të Drejtësisë.


Lidhja nr. 4 – 20 000 lekë/muaj

1. Sekretari i Përgjithshëm në institucionet Presidencë, Kuvend, Këshillin e Ministrave;
2. Drejtori i Kabinetit të Presidentit të Republikës, kryetarit të Kuvendit dhe Kryeministrit si dhe çdo funksionar në nivel politik ose në nivel drejtues i barazuar në pagë apo me pagë përkatëse më të madhe se ky funksion. Në këtë kategori përfituesish përfshihen edhe funksionet “këshilltar në kabinetin e titullarit” që kanë pagë të këtij niveli.

3. Komisionerë dhe gjyqtarë të institucioneve të rivlerësimit kalimtar të gjyqtarëve dhe të prokurorëve;
4. Drejtori i Përgjithshëm i Doganave;
5. Drejtori i Përgjithshëm i Tatimeve;
6. Drejtori i Përgjithshëm i Policisë së Shtetit.

Lidhja nr. 5 – 4 000 lekë/muaj

1. Sekretar i Përgjithshëm në ministri;
2. Drejtori i Drejtorisë së Përgjithshme, si dhe çdo funksionar në nivel drejtues i barazuar në pagë apo me pagë përkatëse më të madhe se ky funksion. Në këtë kategori përfituesish përfshihen edhe funksionet “këshilltar në kabinetin e titullarit” apo ”zëdhënës shtypi në kabinetin e titullarit”, që kanë pagë të këtij niveli.

